หุ้นสหรัฐปิดลดลง-น้ำมัน,ทองคำทรงตัว
หุ้นดาวโจนส์ปิดลบ 85.79 จุด ด้านราคาน้ำมันลดลง 26 เซนต์ ขณะที่ทองคำ บวก 60 เซนต์
28 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,058.52 จุด ลดลง 85.79 จุด หรือ -0.24%, ดัชนี เอสแอนด์พี 500 ปิดที่ 4,401.46 จุด ลดลง 20.84 จุด หรือ -0.47% และดัชนี แนสแดค ปิดที่ 14,660.58 จุด ลดลง 180.14 จุด หรือ -1.21%ดัชนีดาวโจนส์ตลาดหุ้นนิวยอร์กปิดลดลงเมื่อวันที่ 27 ก.ค. นักลงทุนระมัดระวังในการซื้อขายก่อนการเปิดเผยผลประกอบการของบริษัทเทคโนโลยีและอินเทอร์เน็ตชั้นนำ และก่อนการประกาศผลการประชุมของธนาคารกลางสหรัฐ (เฟด) ในวันที่28 ก.ค. นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน ลดลง 26 เซนต์ ปิดที่ 71.65 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน ลดลง 2 เซนต์ ปิดที่ 74.48 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม เพิ่มขึ้น 60 เซนต์ ปิดที่ 1,799.80 ดอลลาร์ต่อออนซ์